
riOLOEO 

Apreciable Lektores. 

Comision di Taray a escoge luna di november 
pa informa pueblo tocante e trabaonan den Centro 
d^Bario. Den e edicion aki nos lo splika nos lesador- 
n . tocante e trabaonan di tur nos comisionnan. Di e 
manera aki nos ta purba pone tur hende (cu ainda no 
sa! ) na altura di e posibibdadnan di Centro di Bario. 
Centro di Bario ta e institucion cu a duna Nort un ca- 
ra nobo. Loque antes no tabata posibel awor si ta po- 
sibel. Hopi hobennan ta praktica deporte e.o. volley, 
ping - pong, tennis, softball, barbell, etc. 

Cursonan ta wordu duna e.o. di cushinamento, cose- 
mento, pintamento y ballet. Forumnan educativo y 
hopi actividad mas. 

Poco poco nos hendenan ta cuminsa realisa e posibib- 
dadnan. No tur! Eseynan ta e vandalonan cu nan uni- 
co ilushon ta pa kibra loque otro ta construi. Pero 
nan mes ta kibra nan mes. 

Centro di Bario semper ta trajia y lo sigi traha pa bie- 
nestar di pueblo di Nort. 

Centro di Bario Noord por cierto ya ta un nom- 
ber conosi den Noord, es decir cu mayoria di hende a 
jega di tende di e organisashon ya mencioná. Pero no 
ta di un dia pa otro e organisashon aki a cuminsa fun- 
ciona. Na promer lugar mester splika kiko ta meta of 
tarea di un centro di bario. Su meta ta pa eleva e nivel 
di henter pueblo den tur sentido, esta e nivel social, 
cultural, spiritual, corporal, educativo, etc. di e pue- 
blo den kwa e ta funciona. Casi por bisa cu su meta- 
nan ta illimitá. Su tarea ta pa activa henter e pueblo, 
di moda cu e hendenan ey lo bay biba mas consiente 
y consecuentemente nan lo por jega na un bida mas 
balansá, pues mas mihor y mas felis y asina haci otro 
felis. Hopi biaha felecidad ta worde buská caminda e 
no ta existi, p.e. den alcohol. 

E inicio di e fundashon ta bay bek te na aña 
1969, tempo cu Pastoor di Noord a worde aserká cu e 
proposicion pa forma un directiva pa entama e pro- 
jekto di un centro di bario na Noord. Pastoor van der 
Vaart a jama algun persona di nos comunidad hunto y 
nan a eligi for di nan un directiva di kwal Sr. Felix 
Flanegien tabata e promer presidente y el a keda den 
e puesto ey te e aña aki, ora el a baha como presiden- 
te dia cu el a dicidi di bay hunga un rol activo den po- 
litica di nos pais. Di e promer directiva solamente Sr. 
Vicente Semeleer ta activo den directiva actual di 
Centro di Bario Noord. Y te ainda e ta “still going 
strong”. Na cuminsamento Centro di Bario Noord ta- 
batin e tarea dificil di aeumula fondonan pa por a cu- 
minsa cu actividadnan social y cultural y asina propa- 
ga e nomber di e centro di bario den pueblo. Nos no 
mester lubida cu e fenómeno centro di bario tabata 
casi totalmente desconosi den pueblo di Aruba. Ape- 
sar cu no tabatin edificio, toch Centro di Bario Noord 
a organisa diferente aktividadnan, manera un exposi- 
cion di arte di muchanan di schlool den club Don Bos- 
co. Y na aña 1970 Centro di Bario Noord a tene su 
promer campamento pa muchanan na La Ponderosa, 
di moda cu e aña aki nos pof a festeha e promer lu- 
stro di e campamento. Tabata asina cu e promer aña 
aki nos por a festeha e promer lustro di e campamen- 
to. Tabata asina cu e promer añanan e muchanan taba- 
ta worde transportá cu e truck di Centro di Bario 
Noord, pero e ultimo dos añanan ta worde haci uso di 
e bus grandi di C.B.N., kwal bus a worde cumprá cu 
placa cE e ganashi di Feria famoso 3, C.B.N a organisa 
2 feria pa kwal nos a haña cooperacion di henter e 
pueblo di Noord. E trahador(a)nan tabata sinti cu 
C.B.N. ta di nan y pa nan. E bus ey tambe yk ta cono- 
ci pa hopi hende na Aruba, especialmente den Noord. 


Diferente gruponan den Noord, tanto jong como an- 
ciano sa hasi uso di e servicio di e bus ey. E jovennan 
pa bay haci deporte y e ancianonan sa bay keiro cuné 
riba diadomingo. Diferente schoolnan na Aruba a ha- 
ci y ta haciendo uso di e bus pa keiro of ora di traha 
projecto den klas. 

Ora cu tin gozo, C.B.N. tambe t’ey presente. 
Por a admira tres biaha caba un grupo masha bunita 
y alegre mes di C.B.N. den parada di Carnaval y ya ta 
un tradicion caba cu semper nos gruponan ta gana pre- 
mionan. Un biaha asta a gana tres premio den un para- 
da. Tambe nos chikitin nan no ta worde lubidá. Ya ta 
mas cu cinco biaha cu un parada ta worde organisá pa 
nan, di kwa C.B.N. ta wanta tur gasto. áf 

Na april 1974 porfin e hecho memorable a tuma' 
lugar, esta apertura di e edificio di C.B.N. E apertura 
a worde efectuá door di a desmantelá e emblema di 
C.B.N., kwal ta pegá na e muraya bandi pazuid den e 
edificio. Na ocasion di e apertura, C.B.N. demonstran- 
do su preocupacion pa esnan cu falta nan bista a hasi 
un donacion na Stichting Blindenzorg. Y riba mesun 
fecha Kiwanis a pasa e speeltuin cu nan a traha over 
pa C.B.N., como un regalo na e pueblo di Noord, espe- 
cialmente pa e muchanan. 

Si tabata asina cu promer cu tabatin un edificio 
e aktividadnan tabata di un caracter sporádico, awor 
directiva mester a bay intensivá su trabaunan y tene 

cuenta cu e caracter continuo di p.e. e cursonan. Me- * 
ster a bin na crea diferente comisionnan, kwalnan a 



bay tene nan mes ocupá cu e diferente aktividadnan 
di C.B.N. Tin comision pa sport, pa cursonan di cose- 
mento y di cushinamento, comision di damas, di re- 
creacion, di pintamento y tambe comision di e Revista 
mensual di C.B.N., esta Taray. Riba tereno deportivo 
C.B.N. tin 3 equipo di voUeyball, 2 di softball, 1 di 
barbell (diferente recordnan Antiliano di hisamento di 
peso ta riba nomber di nos muchanan), 1 equipo di 
domino, 4 di ping pong. Manera a worde menciona ca- 
ba C.B.N. a organisá y ta organisando cursonan di cu- 
shina (mas o menos 55 cursista) y di cose (mas o me- 
nos 52 cursista). Aña pasá a caba 45 cursista di cose- 
mento y 75 pa e curso di cushinamento. Comision 
di damas en colaboracion cu comision di recreacion a 
organisa durante varios vacaciones dianan di aktividad 
pa muchanan di school. Tambe diferente lectura y 
workshop exitoso a worde teni den C.B.N. y e forum- 
nan cu a worde organisá tabata exitonan rotundo. Nos 
wandelmarsen sa haña ^cogida tur parti na Aruba y 
tambe nos nochinan cultural ta exitoso. 

Pa promove enseñanza C.B.N. tin un fondo di es- 
tudio cu t’ey pa juda muchanan cu tin problemanan 
financiero durante nan estudio secundario. 

E aktividad mas recien cu a worde entamá na C.B.N. 
ta un creche pa muchanan entre 2 y 4 aña, caminda 
nan por siña hunga cu otro. Y pa meimei di e luna aki 
mester cuminsa cu un projecto pa entretene mucha- 
nan di 8 te 14 aña den gruponan di pinta, handenar- 
beid y cu varios otro aktividad, manera p.e. un wan- 
delsterrit. Y dentro di mas o menos mei luna un gru- 
po di landamento mester cuminsa. 

Nos aktividadnan tur a wordo planeá adelantá, y 
nos a traha un “Masterplan”. Cada biaha nos ta enta- 
ma un punto di e pian ey, teniendo bon na cuenta cu 
un projecto no mester cuminsa so, pero continuá tam- 
be, desaroyando favorablemente. E puntonan siguien- 
te riba e “Masterplan” ta landamento di un equipo di 
baseball, un di basketball, cuminsa un curso di desaro- 
yo general, organisa un sala di estudio pa muchanan di 
school organisa un studiebegeleiding. 

Nos ta contento di por bisa cu nos sa haña ayudo 
di gobierno, federacion di juventud y un service club. 

Tambe nos tabatin e gran ayudo di 3 stagiaires di 
Sociale Akademie na Breda, kende nan a regresa Hu- 
landa caba y awor nos tin 2 stagiaires di Kopse Hof di 
Nijmegen cu ta yudando nos cu e diferente projectoj 
nan. 


Last but nos least nos kier a haci un jamada pa 


gobierno, comercio y diferente organisashonnan pa 
coopera cu nos fundacion lo mas tanto posibel. Aki 
bau ta sigui nombernan di e miembronan di directiva 
di Centro di Bario Noord, kende nan ta trahando eu e 
deseo grandi di hiba henter e pueblo di Noord mas 
adilante. 

A. Flanegien 
A. Pietersz 

R. Davelaar. 

S. Kelly 
H. Tromp 
N. Tromp 
V. Semeleer 
F. Figaroa 

M. Flanegien 

N. Hill 
J. Semeleer 


Presidente 

Vice-Presidente 

Secretario 

2 a Secretarie 

Tesorero 

2° Tesorero 

Comisarionan 



Directiva di C.B.N. 


nos lema ta: 

YUDA C.B.N. TRAHA DURQ 
PA NOORD TIN UN BON 

FUTURO. 

COMISION Dl REVISTA 


Cooio cu pa hopi tempo caba Centro di Bario 
Noord tabata desea un medio pa por comumca cu e 
pueblo di Nort nos a dicidi pa cuminsa cu un revista. 
Na januari a wordu forma un comision di revista. E 
personanan cu a keda encarga cunele tabata: 

Amy Lasten 
Mayens Tromp 
Martin Flanegien 

Na cuminsamento tabatin hopi trabao, manera buska- 
mento di sponsors, haci afspraak cu Interprint, cual 
imprenta ta colabora bon cu Centro di Bario, buska 
personanan cu kier scirbi algo pa nos revista. 

Na februaii e promer numero a sali, pero ainda e no 
tabatin un nomber. Pesey nos a cuminsa un enguesta 
pa un nomber. Nos a haya varios bon nomber y for di 
eseynan nos a escoge: Taray, pa motibo cu un taray 
ta un instrumento cu hopi symbolos. Pesey nos re- 
vista tambe kier functiona manera un taray pa trece 
e hendenan pa Centro di Bario Noord. 

Den transcurso di Taray nos a haya tres persona pro- 
minente: Rudy Tromp, Martin Flanegien y Ruben Fi 
garoa. Tambe tabatin personanan cu a sali for di comi- 
sion. Un persona cu a juda nos hopi tabata Elsa Coffi, 
pero lastima cu e mester a bay Hulanda pa sigi su estu- 
dio. Su lugar a wordu jena pa Maria Vrolijk y Marian- 

ne Sas. 


Actualmente e comision ta functionando basta bon. 
Nos a resolve hopi problema, aunque no tur. Pero 
nos lo trata pa resolve tur. Un di nan ta pa logra haci 
e pueblo di Nort activo pa scirbi algo: sea un poesia, 
un storia un critica etc. 

E comision manera e ta actualmente ta consisti di: 
Martin Flanegien (tinchi)Redactor. 


Rudy Tromp 
Martin Flanegien 
Ruben Figaroa 
Dorothy de Kort 
Mayra Christiaans 
Jossy Tromp 
Marianne Sas 
Maria Vroliik 


poéta - coordinador 

secretario 

fotografo 

administradora 

rubriko deportivo 

fotografo 

colaboradora 


Tambe nos a haya varios yudansa den forma di arti- 
culonan di Sr. Julio Maduro. Ya e biaha aki Taray 
a sali pa di 9 biaha y tur cos ta indica cu e lo bira al- 
go permanente. Actualmente nos tin mas di 500 abo- 
nados for tur skina di Aruba y te hasta na Corsow, 
Bonaire y Hulanda. 

Comision di Revista 

BALLET 
NA NOORD 

Tur diamars di 2or pa 7or Corrie van Hemert ta 
trahando duro cu grupo di muchanan, pa dunanan un 
comienso di ballet klasiko of jazz di ballet. Corrie van 
Hemert ta Hulandes, na Hulandaela studia na “Ballet- 
Academie “na Tilburg E ta gradua den ballet klasiek i 
moderno, toneel dansen i pedagogie. Durante su estu- 
dio ja el a balia un anja cerca “Zuid—Nederlands Dans 
Opera”. Despues di su estudio el a traha 1 anja na Chi- 
cago i 4 anja na Corsow, na un skool di ballet. For di 
mitar di augustus e ta na Aruba i ta trahando na 
Noord, Santa Cruz, i Oranjestad. Corrie a custum- 
bra na Aruba i actualmente ta bibando na Noord. 
Les di ballet ta wordo duna na Imeldahof como cu ey- 
nan tin bon espacio pa duna les. Asina mes ta traba- 
hoso pa duna les, principalmente mucha chikito nan 
f^ntencion ta wordo kita door di loke ta para den e sa- 
la. I tampoco no tin spiel. E saki ta lastima i algo me- 
ster wordo hasi; por ehempel tur diamars mas o me- 
nos 85 mucha ta haja les, den grupo nan di 17 mucha. 
Cada grupo ta haja 1 ora di les. Den esun ora prome 
cu cuminsa les e ta duna ehersisio pa hasi bo cabuja- 
nan fuerte, i despues cu algun pasonan. Pasobra ta du- 
ro si pa laga e muchanan concentra hopi, i terminan- 
do e les cu wega ritmico. Tir^un lista largo di mucha- 
nan cu tin gana di bai les. E contribution ta Fls. 3,— 
pa luna. Den e tanto enteres cu ta existi, mester tin 
mas actividad pa muchanan i tambe pa hubentud, i 
hende grandi na Noord. Nos ta spera cu algo lo wor- 
do hasi den futuro. 


Y pa termina nos ta desea Corrie van Hemert i su mu- 
cha nan tur exito cu nan lesnan. Pa mas informacion 
por pasa serca Corrie van Hemert na Imelda hof. 



Nos cumpleañerosnan 


E KRESJ DI 
CENTRO Dl 
BARIO 

Den Taray di october nos a duna splicacion to- 
cante kresj y tambe tocante nos piannan pa e anja aki 
den centro. 

Promer cu nos trata e Kresj di centro di bario, nos 
kier a corrigi algu den e articulo “Kiko ta kresj of 
créche? ” den Taray di october. Casi na final di e arti- 

culo den e frase: “Esaki por wordo realisa door:.” 

e palabra “nos” ta incorrecta den e frase aki. 
Awor aki nos kier a papia ariba e promer parti di nos 
plannan, cu a wordu realisa. 

Dia 28 di october nos a cuminsa cu e kresj. 

E grupo aki ta consisti di mas o menos 20 muchanan 
y e edadnan ta varia di 2 te cu 4 anja. E grupo di mu- 
chanan di e kresj aki ta reuni tur diamars y diahuebs, 
for di 7.30 te cu 12.30 di merdia den centro di Bario. 
Durante e kresj e muchanan ta hayanan mes en con- 
tacto cu otro muchanan di nan mes edad y di e ma- 
nera aki aspectonan social y psychico ta wordu stimu- 
la. E stimulacion ta tuma lugar via di “groepsactivitei- 
ten” y tambe door di juguetenan cu ta wordu traha 
specialmente pa desarolla un mucha su fantasia. Di e 
manera aki nan ta haya un preparacion tambe pa nan 
tempo di bai school. 

Tambe pa e mayornan e kresj aki ta importante, nan 
por papia hunto cu otro mayornan ariba educcacion 
di nan juinan. 

Lo ta masha bon mes si e kresj lo por wordu guia door 
di mayornan mes. Si tin mayornan of otro hendenan 
cu tin interes pa e kresj aki nan por tuma contact cu 
nos na Centro di Bario (bel of pasa personalmente) 
Danki pa tur e cooperacion cu nos a ricibi den e reali- 
sasion di e kresj. 

Den nomber di Centro di Bario: Marianne Sas 

(Stagiaieres nobo) 
Maria Vrolijk 
Tel. 4658/8415. 

COMiSiOIi Dl PiMT6M€liTO 


Mas of menos 4 luna pasa a cinnmsa un curso di 
pintamento den Centro di Bario Noord. E curso aki ta 
bao di guia di Sr. Hubert Booi di Departamento Cul- 
tura y Educacion. 

Sr. Booi no ta un hende cu mester introduccion serca 
nos lesadornan di Taray, ya cu e ta un persona hopi 
conoci den nos comunidad. Bao di su guia tambe ta 
ta tuma lugar e exposicionnan di arte na Sociedad Bo- 
livariana. 

For di principio caba nos a haya varios persona pa tu- 
ma parti y den transcurso di e curso algun a perde 
smaak y a keda sin bin. Eseynan tabata e personanan 
cu a bin djies pa curiosidad! Esunnán cu a keda ta e 
grupo selecto cu tin smaak den pintamento y cu kier 


progresa den dje. 

Sr. Booi tambe ta enthousiasma pa judanan cuanto cu 
e por. 

E cursistanan ta pinta riba loke nos ta yama na hulan- 
des “schilderezel”. Centro di Bario a laga traha un 
cantidad pa asina e cursistanan por haci uso di nan. 
Nan a wordu traha pa Sr. Rey Flanegin. 

E lesnan di pintamento ta tur diamars anochi di 7.15- 
8.15. E grupo tin hopi plannes e.o. organisa un expo- 
sicion di pintamento di e muchanan di schoolnan di 
Noord. 

Tambe nos ta mira un posibilidad pa manda e mihor- 
nan pa sigi mas avansa na Cas di Cuitura. 



Sr. Booi splicando algo 


6 



GRUPO Dl DISCUSHON KENDE KIER A JUDA 

NOS JUVENTUD? ? ? ? ? 


E meta di e grupo aki ta principalmente pa dis- 
cuti y intercambia opinion ariba cierto tópiconan di 
bario y en general. E tópiconan aki por ta problema- 
nan social (cu ta existi den bario); y otro temanan 
educativo y actual. 

Temanan cu ya a worde tratá ta: 

Educashon na cas, enseñanza na scool, relashon entre 
mayornan y yiu. Fuera di esey tambe: Emansipashon 
di hende muhé y trabao di Centro di Bario. 

E ventaha personal pa e grupo ta, cu un persona por 
expresá su opinion y intercambiá ideanan cu e otro 
miembronan di e grupo. Door di esaki nan por haña 
^^xperiencia di expresá nan mes den publico y desaro- 
lla nan propio opinion. E grupo aki ta existi ya pa 6 
luna y c miembronan ta hende grandi y hobenan (mu- 
her y homber). Na principio nan tabata reuni un bez 
den siman y ora ta necesario dos bez. 

Pa motibo di otro actividadnan di C.B.N. y di e miem- 
bronan mes actualmente nan ta reuni solamente dos 
bez pa luna. E actividad exitoso cu e grupo a organisá 
tabata un forum cu a hiba e tópico: Educashon. Ey 
tabata presente pa informa pueblo e personanan; R. 
van Breet, sociólogo; H. Arends, sicologo; M. Croes, 
maestra di scool; V. Figaroa, representante di mayor- 
nan. Como moderador: Buchi Janga un trahado social. 
Durante e forum tabatin oportunidad pa e pueblo 
puntra y discuti cu e personanan aki. E pueblo a de- 
monstra hopi interes. Den futuro e grupo aki ta spera 
respaldo y cooperashon di e pueblo di Noord cu sin 
^duda alguna lo responde ariba e petishon aki. 
miembronan mes ta hopi entusiasmá y satisfecho pa 
loke nan a logra caba. 








i a planea cu na fin di November Centro di Bar- 
rio Noord lo start cu 2 “activiteiten-groepen”. E gru- 
ponan aki nan lo ta vast, y rian lo consisti di mas o 
menos 16 muchanan, kendenan ta reuni, 1 bez pa si- 
man 1 ora. E actividadnan cu nan lo hasi ta: handen- 
arbeid, sport y weganan, toneel y expresion, tambe 
nan lo bishita exposicionan, etc. 

Cual actividad precies cu lo wordu hasi, ta wordu dici- 
di, cada siman di nobo, hunto cu e muehanan y cu e 
hendenan cu ta guia e gruponan aki. 

Di e muchanan ta wordu spera cu nan lo por asisti 
tur siman na e actividadnan, di manera cu e grupo 

10 haya un forma vast. 

Un di e dos gruponan aki lo consisti di muchanan di e 
edad 7 pa 8 anja, y e otro grupo e edad lo ta pa 10 pa 

11 anja. 

Pakiko nos ta organisa e gruponan di muchanan aki? 

Via e actividadnan aki: 

e muchanan nan posibilidadnan di expresa nan mes 
ta wordo stimula y desarolla. 

Por ehemplo: 

un mucha ta sinti su mes “insegur” door cu e no por 
papia of sinja bon na scol, pero si e por pinta bon, y 
na e momento ey ta pa e mucha e mihor manera cu e 
por expresa su mes. Pues door di e actividadnan ta tu- 
ma lugar un desaiollo den e mucha su personahdad 
tambe. Nos ta pone emfasis ariba “gruponan vast”; pa 
motibo cu aspectonan social lo por haya mas atendion. 
E aspectonan akita: cooperacion, yudansa, tolerancia, 
etc. 


Den comienzo e gruponan aki lo wordu guia door di 
nos. Pero ... nos lo no por hasié nos so. Nos mester di 
yudanza di e hendenan di Noord mes, kendenan hun- 
to cu nos lo por guia e gruponan aki y cu despues nan 
mes lo por yuda e gruponan aki, ora cu a nos mester 
boibe back Hulanda pa termina nos estudio. 

Nos ta pidi hendenan cu tin interes pa ta bezig (activo) 
cu e muchanan na e manera aki riba menciona, y cu 
no ta mas jong cu 16 anja pa nan tuma contact cu nos* 
Pa guia e gruponan nos ta spera cu bin mucha homber- 
nan, kendenan kier dedica nan tempo liber na e gru- 
ponan aki. Nos ta spera cu nan lo tin tempo pa prepa- 
ra hunto cu nos e actividadnan, tambe pa intercambia 
idea tocante e juventud di “lagere school” y nan posi- 
bilidadnan. Mucha muher, naturalmente, ta bonbini... 
Bo tin smaak y bo kier a tende mas tocante e plannan 
aki, pues: bel of pasa na Centro di Bario Noord y pun- 
tra un rato pa Marianne Sas of Maria Vrolijk tel. 4685 

of 8415 

Manera e fanaticonan di Volleyball di Noord sa 
Centro di Bario tin actualmentp tres team di volleyball. 
Nan ta: C.B. Noord I caballeros 
C.B. Noord II caballeros 
C.B. Noord damas 

C.B. Noord I, e team aki tabata yama of mihor bisa 
basta di e hungadornan di Noord Volley Masters a 
bai bao di e nomber di Centro di Bario. 

C.B. Noord no ta un di e teamnan mas malo den e 
competitie aki di A.V.A. Si e hungadornan sera cabez 
y percura pa train continuamente e por ta un di e mi- 
hor teamnan di pabao. 

C.B. Noord II tambe ta den B-klasse. Esakinan ta mu- 
chanan joven cu a defende C.B. Noord den e junioren- 
toernooi formidablemente bao di e nomber di C.B.N. 
Junior Tigers. Despues nan a cuminsa bira bieuw pa e 
categoria aki y e direktiva di Volleyball di C.B.N. a di- 
cidi di manda dos team den B - Klasse. 

C.B. Noord damas tambe nos por bisa a lanta meskos 
cu C.B. Noord II caballeros. Den junioren tabatin dos 
team di damas representando C.B. Noord: esta C.B. 
Noord comets y C.B.Noord Stars. E muchanan aki 
tabata tremendo. 

Un anja un a sali campeon y e otro sub-campeon. 
Despues e mucha mujernan tambe a pasa 17 anja. Co- 
ir ''n Centro di Bario no tabata sa si nan lo manda 
un t m di damas den B-klasse, hopi hungador a bai 
P a °tro Di e -estonan di C.B.N. su dos team 

a wordu fou ;a un team. C.B. Noord damas. 

Esey tak ; - ''orto e historia di e teamnan di C.B.N. 

Awor algo tocante e comishon di volleyball. E comi- 
shon mester traha di siguiente manera: 

- percura pa bala, net etc. pa un training of wega 
por tuma lugar. 

"" pcrcura pa tur hungador hanja un schedule na 
tempo. 

- e representantenan di cada team zorg pa contri- 
butie wordu cobra tur luna. 

- percura pa recreashon dentro di e teamnan di 
C.B. Noord. 

E lider di e comishon mester ta mas cu un contactnan 
entre e directiva di Centro di Bario y e team. Entre 
Aruba Volleyball Assosacion y e team. E mester scir- 
bi carta pa A.V.A., zorg pa inschrijving, ora di cumpra 
uniform enz. papia cu directiva di Centro di Bario. 


VOLLEY 

E lider ta jama un reunion si tin mester of si un grupo 
of un hungador ta haja necesario. 

Ban papia awor riba e hungadornan. Ora papia riba 
hungadornan nos kier meen tanto mucha homber co- 
mo mucha muher. 

Majoria di e hungadornan aki falta hopi di responsa- 
bilidad y di stimashon pa nan team. Corda cu no ta 
persona so un ser humano por stima. 

Ban papia di responsabilidad. Nos por bisa cu tur team 
en comienso tabata consisti di por lo menos 8 hunga- 
dor. Na comienso di competitie bo ta haya cu di cada 
team toch 6 ta bin train di e 8 nan. 

Pero esey no ta tur, awor na final ta bin cuatro of 
tres y cada vez otro cara. Ora bo kier train un sistema 
nobo bo no por train, pasobra cada vez ta otro cara ta 
bin. Asina ta cu bo tin cu cuminsa di nobo y otro 
training atrobe. r 

Hopi hungador ta buska cualkier excusa pa no bin 
training. Unda responsabilidad a keda? ? Otro punta 
di responsabilidad: contributie. E cobradornan ta ke- 
ha tur luna cu e hungadornan no kier paga. Esaki ta 
toca un parti di stimashon pa un team. Tur kier uni- 
form, bala, net nobo pa hunga pero paga contri- 
bushon? Nos por gasta e Fls. 1,50 pa otro cos si pero 
pa contribushon no. E mester ta asina cu no mester ni 
cobrador di contribushon pero tur hungador mester 
tin e brio di trece e placa tur luna di su mes boluntad. 
Asina nos ta mira cu mester coopera tambe y no kriti- 
ka solamente ora bus ta laat of ora cu ta hunga cu ba- 
la di plastic. Si tur coopera tur cos ta bay smooth. 
No laga otro hende hasi cos pa bo team locual bo mes 
por hasi, ta bo team e ta. 

Un punto tambe cu nos kier a trece pa dilanti comoA- 
kritika riba e hungadornan ta nan nonchalantheid ora 
di wega di A.V.A. na Centro di Bario. Nos por juda se- 
ra stoel, hiba mesa paden, paga luz, hiba speaker cu 
tape-recorder paden. Eseynan ta cos cu nos tur por ha- 
si. Antes ta wordu kritica cu no tin wega na Noord. 
awor cu tin, mustra bo aprecio y juda den algo; ora 
wega caba no corre bai bo cas sin haci nada of para 
wak hende traha. 



MIRA BON 
Y ALAVEZ 
MUSTRA BON 

BALL 

Kiko e teamnan a presta e anja aki? 

Nos por bisa basta. Tur tres team ta bon para. Nos 
por bisa cu C.B. Noord II y C.B.N. damas a haci un 
tremendo debut den B-klasse. 

Dia 26-10-’75 C.B.Noord a bira ganador di e Knock- 
out di Rapid cu a wordu organisa en conekshon cu 
nan di 20 anja di existencia. Pabien tanto na Rapid 
como na C.B.N. II. 

C.B. Noord damas ta tabla na cabez cu Noord Masters 
y Rapid Stars. Suerte! ! ! 

C.B.Noord I a duna na final un poco regressie den 
nan weganan, pero esey ta bin pa falta di training. 
Plannan pa futuro: 

Nos tin planea pa cuminsa mas pronto cu ta posibel 
cu dos team di Junioren. Un damas y un caballeros. 
^iota bon cu un hungador di Junior mester tin menos 
ou 17 anja. No lubida cu na jong ta mas facil pa sinja 
algo, tambe volleyball. Ya tin un par di nomber di mu- 
chanan caba cu ta interesa, pues si bo kier Ianta mes 
hunto cu e restonan bin scirbi bo nomber. 

Bueno, lo bo bisa cu ta pa hende joven so tin volley. 
Ta berdad, awor na e momento aki no tin nada pa 
hendenan casa of edad halto, pero nombernan ta den 
caba, P.E. di e hendenan den dames comite tur a duna 
nan nomber caba. No lubida di duna bo nomber si bo 
ta mteresa. Ban sigi conjuntamente pa nos hiba nom- 
ber di Centro di Bario mas adilanti. 

Asisti na e trainingnan, yuda boso lidernan. No asisti 
Solamente fysicamente, pero tambe mentalmente. Ha- 
ci bo best durante training. Ban traha pa trece tur e 
litulonan, 

S.L. Pieters 

▼ Comision di Volleyball 


Gomishon 

uolleyball 

noord 

Na agosto di e anja aki a wordu lanta door un 
grupo di persona un comishon, comishon di Volley- 
ball Noord (C.V.N.) E comishon aki ta pa stimula e 
volleyball na Noord den e sentido cu lo wordu trata 
P a hiza e nivel di volleyball na Noord. 

Otro punto importante ta pa trece e teamnan di vol- 
leyball di Noord den un amistad mas estrecho cu otro. 
Mi no kier meen cu nan lo bai join otro, pero un team 
di Noord pa adelanto di tur dos, door di training con- 
juntamente, buitendag etc. 

E comishon aki ta consisti di un miembro di directiva, 
un captan, un coach di cada un di e teamnan di Noord 
Esta: 

— Amstel Noord Masters 
— Noord Masters 
— Jolly Girls 
— Centro di Bario Noord 
tanto damas como caballeros 

Den pasado e comishon aki a organisa dos knock- 
out caba. Un mini-knockout pa e teamnan di Noord 
so y un knockout pa algun team di Aruba. Con e co- 
mishon aki ta traha? Pues cada team rnasier contribui 
cu algo; buska beker, traha schedule, parti e taaknan 
di e dia ey y pa wak pa tur team traha mes hopi. Pa 
luna di december dia 14 - 15 e comishon aki lo organi- 
sa un knock-out. 

Pues ya boso sa: contribui cu boso presencia! ! 



FUHRMANN 


optics ioodepns 

SOFTBALL TEAM C.B.N. 


Haciendo deporte bo ta haci un pais. Pa es mo- 
tibo aki deporte ta nifica hopi pa un pais. Aki den 
Nort tambe nos ta practica varios deporte. Tin vanos 
club di p.e. Futball, softball, etc. 

Centro di Bario tambe tin algun teamnan di vol- 
leyball, softball, ping - pong, tennis, weightliftmg y 
pronto lo bin nuis ramo di deporte. 

E viaha aki nos lo bay conta algo di e teamnan 
di softball. Tin dos team di Centro di Bario Noord. 
Un di dapias y un di caballeros. Esun di damas ta bun- 
ga den Flamboyant League, esun di caballeros den 
Watapana League. Den division di caballeros tin ade- 
mas Kwihi League y Kibrahacha League. 

Den luna di Augustus 1975 a ser jama un reu- 
nion di tur interesadonan di softball. Un cantidad ba- 
sta grandi di persona a scirbi nan nomber y a ser dici- 
<b pa lanta dos team, un di damas y un di caballeros. 

E contact-persoon entre C.B.N y e teamnan tabata 
Sr. Bencho Frank. Un directiva temporario a ser ehgi 
y Sr. Ascencion Tromp a keda eligi como presidente. 

Pa cuminsa hunga den competitie bo mester 
train prome y e dinamico Sr. Vicente Tromp conoci- 
do hungador di e team di baseball J & B Santa Cruz a 

tuma esaki na ser encargo. 

Asina nan a cuminsa train tres ves pa siman. i 
a la fin competitie a cuminza y pa promer vez nan a 
hunga cu otro teamnan. Te awor ainda nan no tin mu- 
cho bon papel ainda pero door di hunga nan ta haya 
mas experencia y kizas cu dia nan por coi campeona 
to di Aruba. 

Softball ta wordo practica hopi aki na Aruna. 
E teamnan di C.B.N. ta train ariba e veld pa Nort di 
C B N. y pa zuid di Club Gardenia, e caballerosnan dia 
luna, diarazon y diaviemes y e damas nan diamars y 

diahuebs. , 

Si tin interesadonan ku tin smaak di hunga nan 

por acudi libremente na e trainingnan. 

Direktiva di C.B.N. y redacción di Taray ta desea 
e teamnan dj. softbaU hopi suerte y alavez ta gradici 
Sr. Vicente Tromp pa su colaboración espontaneo di 
train nos muthanan. Un viaha mas exito 



Dnmns comiTC 

Damas comité ta consisti di 15 miembro. E doel 
di e comité ta pa organisa diferente actividades pa e 
pueblo di Noord en general. Por ehempel: Anja di La 
Reina cu diferente wega pa hende grandi y mucha. 
Dia di mama, dia di tata. Ora e muchanan tin vakan- 
tie di scol y tambe carnaval. 

E comision ta spera si tin mas personanan cu tin ldea 
y cu tin smak di juda nos pa aserca nos libremente. 
Majoria di e comision ta hendenan casa cu yiu, pero 
semper nan ta bin yuda nos cu smaak. E directiva di 
damas Comité ta: 

Presidenta : Nita Hill 
Vice Presidenta: Johanita Figaroa 
Secretaria Chinda: Semeleer 
Tesorera : Agnes Tromp 



Comishon di Damas 


COMISION Dl COSEMENTO 

Lesnan di cosemento a cuminza pa di 2 biaha na 
luna di Séptember. Lesnan ta riba diaranzon mainta 
merdia y anochi y diahuebs merdia y anochi. Tin un 
grupo di beginnelingen y 4 grupo di gevorderd. Esnan 
cu ta duna les ta Sr. Rosita, Jufrouw Emiliana Evertsz 
y Bea Mercera. 

E miembronan di comision lo organiza diferente acti 
vidades pa e cursistanan p.e. modeshow. Na final di f 
curso e cursistanan lo hanja un diploma. 

E miembronan di comision di cose ta: 

Nita Hill 
Titi Tromp 
Emiliana Tromp 
Cecilia Kelly 
Antonia Kelly 

PING-PONG 01 GENTRO Gl BHRIO 


Den luna di mei un comishon nobo pa Ping - 
Pong di Centro di Bario Noord a ser eligi dopr di e 
miembronan di Ping Pong. 


President 
Vice President 
Secretaria 
Tesorera 
Commisario 
P.R. Man 


Clemente Christiaan 
Alfredo Faro (Karel Nicolaas) 
Lourdes Wolff 
Fortunata Wolff 
Ruben Frank 
Erwin Wolfi 


TENNIS DI MESA UN DEPORTE PA UN I TUR 

Despues di algun aña pasa cu e deporte di Ping- 
pong a cuminsa praktica den Centro di Bario Noord 
nos ta sigi praktica: haci e deporte aki mas bon y mi- 
hor posible pa nos miembro i miembronan i ademas 
tambe pa nos pueblo di Noord. Nos a ripara cu tin in- 
teresadonan i tambe tin hopi cu tin miedo of scondi 
^inda. 

Lastima tambe nos mester ripara cu den e ultimo tem- 
po e mesun talentonan cu ta train e deporte aki i pe- 
sey e comishon ta hacie un suplica tur esnan cu kier 
praktica e deporte tuma contact cu un di e miembro- 
nan di e comishon. Club ta habri tur dia, y dianan es- 
pecial pa train Ping - Pong ta: 

Diaranzon di 6.30 — 10.00 uur 
Diasabra di 1.30 — 5.00 uur 
E meta cu tur hende por cu ping pong ta: 

a. desarolla bo mes fisicamente i mentalmente pues 
diverti tambe. 

b. Sacrifica algun di bo tempo liber pa bo por prak- 
tika ping - pong pa nos pueblo di Noord y pasa 
bo tempo liber i agradabel. 

c. descubri su motivacion (den recreo of den com- 
petenciá of en club. 

Stima bo puebio i stima bo deporte. 



Actualmente nos teamnan masculino i femenino di 
ping - pong ta hungando den competitie di A.T.T.A. i 
tambe nos por ripara cu e hungadornan mester train 
hopi mas i serio tambe 

Despues di e competitie di A.T.T.A. e comishon tin 
planea pa tene un toernooi di ranking nobo pa Cen- 
tro di bario Noord pa motibu cu tin hopi hungador- 
nan ta hungando mas mihor awor cu anterior. 
Tambe e comishon tin planea pa organisa un knock- 
out di ping - pong cu algun clubnan envita pa masculi- 
no i femenino pesey nos tin planea pa tene e ranking 
di Centro di Bario Noord mas pronto cu ta possible 
despues di e competitie di A.T.T.A. 

E comishon di ping - pong di Brazil a aserca di comi- 
shon di ping - pong di Centro di bario Noord pa tuma 
parti den un knock-out pa e kadetnan bon di 14 aña 
sea pa masculino i femenino. E comishon a acepta pa 
tuma parti den e knock-out menciona pa stipula e de- 
porteaki pa kadetnan esta hungadornan bao di 14 aña. 
E comishon di ping - pong ta partisipa na tur esnan cu 
kier forma parti na bira miembro di e comishon por 
akudi libremente na Centro di Bario Noord y duna bo 
nomber i tambe pa e siguiente toernooi di rankmg^ 
(muy pronto). 

WEIGHT 

LIFTING 

Dia 13 di Januari 1975 Centro di Bario Noord a 
cuminza cu trainmento di peso bao guia di Tony Giel 
y Theo Bareño. Esaki a tuma lugar den un lokal bieuw 
di St. Anna School. E lugar a worde geverf door di e 
hóbennan y nan mes a traha algun aparatonan pa train. 
A inscribi un total di 40 hobennan, di cual mas o me- 
nos 15 a keda train. Tin cu a scirbi nan nomber, pero 
nunca a bolbe bek. 

Despues di 31una di train, tres di nan a participa 
den nan prome competencia. Aki dos a worde selecta 
pa hisa den campeonato Antiyano. Aki Hugo Themen 
a bira campeon antiyano den su categoria. 

Nuebe hisador di C.B.N. a participa den e prome com- 
petencia hubenil. Aki dos a gana den nan categoria y 
tur a demostra un progreso enorme. 

Den e segundo competencia hubenil a participa 10 
hisador di C.B.N. Aki e hisadornan di C.B.N. a kibra 
4 record hubenil di Aruba y 3 record hubenil Antiya- 
no. Mas despues Alejandro Farro a join e club, locual 
ta un estimulo pa e otro miembronan. Farro ta un di 
e mihor hisador di Antiyas y a yega di representa An- 
tiyas na Panama y Colombia. 

Tres hisador di C.B.N. a worde selecta pa hisa contra 
Corsow na december. Nan ta Hugo Themen, Pablo 
Semeleer y Alejandro Farro. 

Den 10 luna di tempo e hobennan di C.B.N. a demo- 
stra un progreso enorme. Esaki ta debi na e systema 
correcto y seriedad cu nan ta train. Ta prome biaha 
den historia di hisamento di paso na Aruba, cu un 
club completamente di hobenan bao 20 anja a worde 
lanta y a demostra un progreso asina. Y por cierto nan 
ta un ehemplo pa tur e otro ramonan di deporte di 
C.B.N., door di nan seriedad y animo. 

Ainda tin lugar pa hobennan serio cu kier train e de- 
porte aki. Si cualkier hende kier mas informacion nan 
por pasa tur dialuna, diaranzon of diabierna na e lugar 
di train. 


Theo Bareño 



E weight - lifternan di C.B.N. 



E weighlifter PABLO den accion 


KIKOTAUN PORKO 

E porko ta un bestia cu ta cuminsa di diJanti y 
cu ta caba patras. Pa dilanti tin un cabes (esaki tem- 
perá jama suls) y na su fin tin un rabo (Fin di e rabo 
mes ta wea di boontji). Antes e rabo tawata mas abow, 
esey bo por ripara ainda, pasobra e buraco bieeuw tei 
ainda. E po*ko tin cuater pia bou su body cu ta col- 
ga te na tera. Den casonan menos netji tin di nan cu 
tin cinco. E parti mas dushi di un porko ta e ham. 
Pesey e ta na e pianan di atras di manera cu e mes no 
por jega na dje. Si e ta di rasa e jama Porko; si e ta su- 
shi e jama Hóchi, pero asina cu e ta den tayo e ta cria 
idea: ta pork-chop, pork-cutlet, satee etc. jame. 
Ora e shiri-shirinan ta den e animal esaki jama porko, 
sinembargo si e porko ta den e shiri-shirinan e jama 
worst! 

Un porko chubato cu no ta capá no ta capas. Pero si, 
tur porko tin nan ‘Dushi’ y su inicialnan ta grabá deiiv 
su pensamento. E nomber completo ta: Katja Kakkei 
lek. E ta stimé mescos cu porko sa stimá. 

Centro di Bario Noord tin un curso di cushina- 
mento cual a cuminsa na september y cual lo dura 
4 luna. E curso ta -wordu duna door di 3 meastranan 
capasitá cu ta duna les actualmente na Materdei, Paso 
Sigur y St. Cruz. E curso ta tuma lugar na Paso Sigur 
E maestranan cu ta duna les ta: 

G. Turney (dialuna) 

Rovelet (diahuebs) 

C. Croes (diaviernes) 

E curso lo caba December aproximadamente y lo cu- 
minsá un curso di fijne keuken na Januari. 
Interesadonan por scirbi nan nomber pa e curso na e 
siguiente personanan: 

Susie Kelly — Casparito 12 Tel. 2702 — 2703 

Dita Perez — Casparito 

Frida Figaroa — Palm Beach Tel. 1567 — 3577 

Chinda Semeleer — Shaba — Tel. 2575 

# 

COMISION DI MAJORNAN 

Manera boso nan tur sa eaba ta existi un comi- 
sion di mayornan. E comision di mayornan su meta 
ta pa juda y trece e mayornan i e maestronan en con- 
tacto cu otro. Pero kiko e comision lo por haci si no 
bini cooperacion ni di mayornan di di maestronan? 

E comision ta existi 1 aña y mei caba. A jega tempo 
pa e baha y pa vota pa un otro directiva, pesey nos a 
jama un reunion pa tur e mayornan, locual a socede 
door di parti papel na scool, pastoor a bisa den misa 
y nos a laga pone na dos radio, pero cuanto mayor bo- 
so ta kere cu a bin na e reunion? 15 mayor, 14 mama, 
1 tata. Asina hopie mayor tabata interesa den nan jiu- 
Aan. Por ta cu e novelanan lo ta mas importante cu 
educacion y siñanza di nan jiu? Por ta cu ta net e dia 
un 200 pa 300 mayornan a haya nan stroba di bini na 
e reunion? Por ta cu nan ta kere cu e comision, Esta 
e directiva, lo no tin nada di haci y ta pesey nan ta ja- 
ma reunion, perdiendo nan novela, nan tiempo di so- 
sega (pasobra tin cu a traha 8 ora foi cas caba e dia ey) 
y tin cu hasta no tin jiu mes mas na lagere school, pe- 
ro cu toch ta perde nan tempo pa purba hacie algo pa 
jiu di otro. 

Kiko por ta e motibo cu e mayornan no ta bin? Si e 
ora no ta conveni boso pakiko no bisa (aunque cu mi 
no ta kere cu esey lo trece solucion, pasobra tur hen- 
de tin su dia y su ora cu e ta haci su trabao, asina si 
pone mainta otro lo tin cu haci cuminda etc.), si bo- 
so no ta contento cu e directiva oi boso ta haja cu nan 
no ta traha bori, pakiko esun cu ta kere cu e por ha- 
cié rnehor no ta bin duna su rnes como candidato.' 
Nos ta dispuesto pa baha. 

Pa parti di maestronan tampoco tin mucho atancion, 


pasobra nan ta bisa cu e mayornan mes no ta interesa, 
y cu educacion y atencion mester bini na promer lu- 
gar door di e mayornan mes, pesey nan no ta haja cu 
si un mayor no ta bin puntra pa su jiu na scool, paki- 
ko a nan lo mester preocupa y bay cerca e mayornan 
pa papia tocante di nan jiunan (aunque cu nan a pri- 
minti nos cu nan lo pasa cerca nan muchanan na cas 
pero te awe e no a worde realisa) pesey awor nos a di- 
cidi di bay cerca e maestronan waak ki problema tin 
na scool, despues pa bai cerca e mayornan pa papia 
tocante di e problema. Pesey si boso mira nos jega bo- 
so cas no kere cu ta redashi ni boso bida nos a bin bu- 
sca, pero simplemente nos ta purba di juda unda cu ta 
na nos alcance pa bienestar di boso jiu. 

P.S. 

Nos lo ta contento cu algun reaccion di ambos 
banda, mayornan y maestronan, pa nos por drecha lo- 
que ta fout. 

Presidente di Comishon 
di Mayornan 
Sra. L. De Kort. 

CáRIWóiL 

Un di e tradicionnan di Centro di Bario Noord 
ta e parada anual di*Carnaval. 

Ya pa tres anja consecutivo nos a participa den e pa- 
rada. Y no en vano. E promer biaha nos a participa cu 
e grupo Aruba 1901 y nos a logra gana e premio di 
grupo historico. Ainda nos ta recordacon e bieuwnan 
tabata drama lagrimas banda di caminda ora nos gru- 
po pasa. Nan tabata recorda tempo di nan tempo. 
E di dos biaha nos a bay como e descubrimento di 
Aruba pa Alonso de Ojeda. Otro exito rotundo. Nos 
a logra pone man riba dos premios. 

Den e ultimo carnaval nos a bay cu e grupo represen- 
tando e Batalla di Rooi Frances. Pa esey tambe Cen- 
tro di Bario Noord a logra conquista e premio histo- 
rico. Tambe den parada di muchanan Centro di Bario 
ta activo. Cu nan ayudo tambe e gran parada di mu- 
cha cu ta sali tur anja for di e veld bieuw di Bubali pa 
Centro di Bario ta tuma lugar. Y e anja cu ta bin tam- 
be nos kier bay cu un grupo masha great mes. E comi- 
sion cu a encarga nan mes cu e preparacion ta consisti 
di: Klaas Tromp 

Chinda Semeleer 
Nita Hill 

Ya cu carnaval ta cercando nan kier a invita tur e per- 
sonanan ku kier participa den e parada di carnaval di 
C.B.N. pa asisti na un reunion dia EBCdi November pa 
10or di Mainta den Centro di Bario. Esunnan cu tin 
idea tocante costum bin cu idea, asina nos por cumin- 
sa prepara pa nos grupo por bira un exito atrobe. 

PABIEN C.B.N. 


Nos futuro campeonan 

Un futuro campeon 













Be^tiaitait Aetiva 


E comishon di bestia 
cu a jeg’i pone fiesta 
awe tin un buitendag 
pa tur bestia cu mag 

E moffi macamba mus 
a huur un bon bus 
y porkito cu cara zuur 
a sinta tras di stuur 



Pero e raton 

atrobe cu mal comportashon 
a bébé whiskey dóblo 
y awor ta busca tróblo. 

Tres djaka halto halto 
a dicidi di haci un asalto 
Awor cu nan tin un tno 
di djaka burachi cu brio. 


Tur macho a hiba brandy 
y e damanan a hiba candy 
pero tambe ponche crema: 
nan tambe tin e sistema! 


E raton sokete 
a ricibi un bon mokete 
sigi p’un otro cayente 
cu a tumba 99 djente. 


Bus a start! Tur contento, 
y bou hopi harimento 
nan a pasa den playa 
^ trip poco den caya 


Pasa na Sta. Cruz n’un bar 
y aki sinta rék un par 
jena stoma cu cerbes 
y pa caminda cad’un diez 


Un di nan a ranka 
y hinké cu’un clabo 
caba dal’e un skóp 
y trosa su stróp. 


su rabo 



Hopi bestia a haya susto 
Di mira algo asina injusto 
oranan ta sec’i maté 
y laga su lomba man’e saté 


Na un otro rumshop 
atrobe nan a stop 
y algun cu ya ta stom 
a stock e bus cu rom 


Bestianan a jama ambulansa 

cu a haci un mal chansa 

di tarda hopi prome di bin 

.... Na raton su bida a jeg’un fin. 


E bus ta core colebra: 
Adio porkito su celebra! 
L’a pasa prome masiduri 
dj’ei hisa benta p’andicuri 


Esnan basta bon a baha 
esey ta nan ventaha 
^o manera e soldachi! 

no por cana di burachi. 



Nan a jama sjérs 
cu a jega hunto cu pers 
pa traha un relato 
di e bestianan acto. 

E fotografo karpata 
a core bin pata-pata 
pa saca un foto 
di e pober coroto 


Mus cu ta bebe menta 
á cay kibra su frenta 
tawata e galan kabrito 
cu a lant’e kachicambito 


Polis a wordu avisá 
y a bin cu arma pisá 
pa por si acaso 
tin cu tuma cierto paso. 


Toro tambe a caña 
pero stoma no a daña 
e pober waltaka 
E si a cum’sa saka 

Y pega-pega feroso 
a bira masha fastioso 
E simberguensa preto 
a saka tur su secreto 


Suta djakanan cu Klop 
batinan casi sin stop 
te dunanan dolo di weso 
y djéi coinan preso. 

Mainta tur hunto na Andicuri 
awor falta esun cu’a muri 
ay e pober raton 
semper semper a biba bon 



Makako k’a bebe ponche crema 
di cu e tin un problema 
bunitesa ta su malesa 
pesey e tin tristesa. 


... Tur bestia pa cas. 

No tin alegria mas 
y aw’i wowo ta bisto 
... buitendag a eaba tristo. 

Menn: BOLO ol CUTCAKES HUZARENSLA 


[. BOLO: 

[ngrediente: 

100 gram harinja blanku (1 cup) 

1 telep di salo. 

1 telep di baking powder. 

***** 

75 gram di manteca (1/3 cup) 

85 gram di sucu (1/2 cup) 

1 webo 
1 ons lechi 
1 telep di vanilla. 

X. hunta e forma di bolo cu manteca of crisco. 
2* sende e forum. Pone number 6. 

3. sefta harinja y salo y baking powder. 

4. den un konchi grandi bati manteca cu suku te e 
manteca parse crema. 

Bati 2 minuut cu mixer of 100 bati na man. 

5. awor agrega e webu. Mezclé bon. 

6. despues poco poco ta mezcla e harinja y e lechi 
den e mansa. 

Na ultimo ta agrega e vanilla. 

7. basha e mansa den e forma y pone e bolo den 
fornu. 

Luga: Midden. 

Tempu: 50 - 60 min. (despues di 10 minuut baha 
e fornu na number 4) 


II. CUPCAKES 

Traha e mesun mansa pa bolo, pero pone den cup- 
cakevormen. Fura e cupcakevorm cu caisses di papel. 
Tempo di horna: 30 minuut. 



III. HUZARENSLA 

Ingrediente: 

80 gram runderpoelet 
2 batata 

2 cuchara di doperwt. 
rooibiet. 

1/4 appel, selder. 
zilveruitjes, augurk 
1-2 cuchara di mayonaise 
vinager, salo, peper. 

1. laga e runderpoelet cushina 30 minuut den pres- 
sure cooker, lage fria si ta necesario corte mas 
chikitu. 

2. pela y herbe e batata 20 minuut. Corte na blokki 
y lage fria. 

3. pela e appel, corte na blokki. Tambe corta rooi- 
biet, selder, augurk. 

4. mexla tur ingrediente huntu den un konchi. 

5. haci e salada bon na smak cu vinager, salo, peper. 

6. laba e blachi lechuga, pone den un skaalchi y po- 
ne e salada riba dje. 

á 



Nos bartender nobo JOSS Y 

*Qio ^rande iStore 

pa bo licores 
cerbez - 

refresco - 

Nos Banco preferi ta 

CARIBEAN 

MERCANTILE 

BANK 

o ttT o 

p II 

r ESSO " 

CANAL 90 

F. M-STEREO 

% SERVICENTER 

PA SERVICIO RAPIDO 

Ponton Tel: 2733 

SOMETHING DIFFERENT 

FOR SOME ONE DIFFERENT 

PA BO PAN FRESCO 

PANADERIA DEL PUEBLO 

AMIGCE 

E CORANT PA TUR DIA 

E corantcu diariamente ta ofrecebo: 

Tel. No. 1915 - Guyabastraat 4 

Y PA BO COMESTIBLES 

TOKO DAKOTA 

Tel. No. 2591 - Guyabastraat 24 
Aruba. N. A. 

• ACTUALIDAD Dl TUR ISLA ANTILLANO *\ vl\ 

• NOTICIA MAS IMPORTANTE MUNDIAL 'SaW\ 

# DEPORTE LOKAL E INTERNACIONAL J 

# COMENTARIONAN (<?? 

# ENTREVISTA Y REPORTAHE 

• PROGRAMA Dl RADIO Y TELEVISION 

Yama I ^333 ] a /j 0n3 awe mes r jb a dj e _ 

AMIGOE DIARUBA 


Bo tin mester di instala: 
un cas 
un airco 
un:. 

Pa tur installacion acudi na: 


HERNANDEZ 
INSTA LLATIE BEDRIJF 

di Sr. Roman Hernandez 
na Tanki Leendert 227-B’ 
of jama tel. No. 2665 
SERVICIO GARANTISA 


PLAYA TRAOINO 

CO. N.V. 

PA TUR ARTICULO 
TRAHA DI PAPEL, KARTON 
OF PLASTIC, JAMA NOS 1 NOS 
LO BIN SIRBIBO. 

TEL 2 7 87. TOMATENSTRAAT 2. 



SSotica cfet fflu&i/c 



n.i 


rEst'd 1935; 

R 

Ban pasa uri rato 
placentero na 

w ... 


Phone 1253 - 2154 


PrT). Box 103, 
Oranjestad, 

Nassaustraat 22, 

Aruba, Neth. Antilles | 


A ^TUR SORTO Dl BASKET ’ 

KSNACKBAR 

